kardosdrur/scandi-wiki huggingface dataset:
VM i bandy 2012

Verdensmesterskabet i bandy 2012 var det 32. VM i bandy gennem tiden, og mesterskabet blev arrangeret af Federation of International Bandy. Kandidater til værtskabet for turneringen var Kasakhstan og USA. På FIB's kongres i Kazan den 28. januar 2011 blev det besluttet at tildele værtskabet til Kasakhstan, som dermed blev VM-værtsland for første gang.

Medeo udenfor Almaty var hovedarena for mesterskabet, hvor alle kampe i A-gruppen blev spillet. En nybygget arena i tilknytning til Tsentralnyj Stadion i Almaty lagde is til resten af kampene. Et rekordstort antal landshold, 16, var tilmeldt, men efterfølgende meldte Mongoliet og Litauen imidlertid afbud, så mesterskabet endte med at have deltagelse af 14 hold, hvilket alligevel slog den tidligere deltagerrekord på 13 hold. Japan og Kirgistan deltog i VM for første gang.

Mesterskabet blev vundet af Sverige, som i finalen besejrede de forsvarende mestre Rusland med 5-4. Det var 11. gang at Sverige vandt verdensmesterskabet. Bronzemedaljerne gik til værtslandet Kasakhstan, som i bronzekampen vandt 10-5 over Finland, og som dermed vandt VM-medaljer for blot tredje gang.

Resultater

A-VM 

A-VM havde deltagelse af seks hold: Sverige, Rusland, Finland, Kasakhstan, Norge og USA, og kampene blev spillet på Medeo uden for Almaty. De seks hold spillede først en enkeltturnering alle-mod-alle, hvorefter de fire bedst placerede hold gik videre til semifinalerne. Holdet, der endte på sjettepladsen, blev rykket ned i B-gruppe til næste VM.

Indledende runde

Semifinaler, bronzekamp og finale

B-VM 

B-VM skulle have haft deltagelse af seks hold, men Mongoliet meldte afbud, og dermed kom turneringen til at bestå af fem hold. Holdene spillede en enkeltturnering alle-mod-alle, og vinderen af turneringen, Hviderusland, sikrede sig en plads ved A-VM 2013. Holdene, der sluttede på anden- eller tredjepladserne, gik videre til placeringskampen om den samlede ottendeplads ved VM, mens holdene på fjerde- og femtepladserne gik videre til kampen om den samlede tiendeplads.

C-VM

Placeringskampe

Samlet rangering

Kilder / eksterne henvisninger 
 Official site of the 2012 Bandy World Championships    
 Svenskafans.com – Bandy-VM i tre grupper tidigast 2012 (29. januar 2010) 
 Ренессанс начинается?../хоккей » Фонд развития спорта Казахстана – Всё о казахстанском спорте

Noter 

2012
Bandy i 2012
Johann Adolph Neander

Johann Adolph Neander (22. februar eller 25. februar 1742 i Helsingør – dødstidspunkt ukendt) var dansk maler.

Neander skriver sig Danus, dog formentlig af svensk afstamning. Der haves kun få og usikre efterretninger om ham. Med 50 rigsdaler kurant årlig af Frederik 5.'s kasse studerede han 1761-66 ved Akademiet. Han synes ikke at have været nogen videre karakterfast person; der meldes, at han spillede sine få skillinger bort i tallotteriet og forsømte Akademiet; til sidst vendte han dette ganske ryggen, hvad der havde til følge, at den kongelige subvention ophørte. Han arbejdede for Holmskjolds svampeværk og prises (1790) af denne i høje toner. Til sidst skal han være bleven sindssvag og være død i Københavns Vartov, hvor man dog ikke kender noget til ham.

Ekstern henvisning 
 

Malere fra Danmark
Danskere i 1700-tallet
Personer fra Helsingør
Personer i Dansk Biografisk Leksikon
Y387 Agpa

Y386 Agpa, var en inspektionskutter i Søværnet fra 1974 og frem til 2009 hvor skibet blev solgt på en auktion for overskydende militært materiel.

Referencer og eksterne henvisninger 

 Flådens Historie: Agdlek

Inspektionsskibe fra Danmark
Møbelringen Cup 2006

Møbelringen Cup 2006 var den sjette udgave af kvindehåndboldturneringen Møbelringen Cup og blev afholdt fra 24. – 26. november 2006 i Hamar, Gjøvik og Lillehammer i Norge. De forsvarende mester var Danmark, men de deltog ikke, og turneringen blev vundet af Norge, der vandt alle sine kampe. Rusland vandt sine to første kampe, men tabte den sidste kamp, nemlig til Norge med 26-29.

Efter Norge have vundet turneringen, måtte deres daværende træner Marit Breivik afvise påstandene om, at Norge var favoritter til at vinde EM senere på året. Ikke desto mindre skrev den norske avis Aftenposten, at Rusland ikke længere var hovedfarvoritten til at vinde EM.

Resultater

Noter

Eksterne henvisninger 
 OM turneringen på NHFs hjemmeside 

2006
Håndbold i 2006
Møbelringen Cup 2007

Møbelringen Cup 2007 var den syvende udgave af kvindehåndboldturneringen Møbelringen Cup og blev afholdt fra den 23. – 25. november 2007 i Sandefjord, Skien og Drammen i Norge. Den forsvarende mester var Norge, der genvandt titlen på målforskel foran Rusland og Danmark.

Resultater

Eksterne henvisninger 
Om turneringen på NHFs hjemmside 

2007
Håndbold i 2007
Conservatoire de Paris

Conservatoire de Paris er en videregående uddannelsesinstitution for dans og musik i Paris, grundlagt i 1795. 

Konservatoriet udbyder uddannelse i dans, musik og drama. I 1946 blev skolen delt i to konservatorier, et for teater og drama med navnet Conservatoire National Supérieur d'Art Dramatique (CNSAD) og et for musik og dans Conservatoire National Supérieur de Musique et de Danse de Paris (CNSMDP). Skolerne hører til under departementet for kultur og kommunikation.

Kilder 
 Pierre, Constant, editor (1900). Le Conservatoire national de musique et de déclamation. Documents historiques et administratifs. Paris: Imprimerie National. 1031 pages. Læs på Google Books.

Eksterne henvisninger 

 
 

Musikkonservatorier
Paris
Etableret i 1795
Robert Dick

Robert Dick (født 4. januar 1950) er en fløjtenist og komponist fra USA med speciale i eksperimentel musik og extended techniques. Han har blandt andet været med i den eksperimentelle træblæsertrio New Winds med Ned Rothenberg og J. D. Parran.

Bibliografi 
 Dick, Robert. The Other Flute: A Performance Manual of Contemporary Techniques
 Dick, Robert. Tone Development through Extended Techniques.
 Dick, Robert. Circular Breathing for the Flutist.

Eksterne henvisninger 
 Robert Dick – officiel hjemmeside
 Robert Dick  på New York University
 Robert Dick corner

Fløjtenister fra USA
Komponister fra USA
Eduard Hitzig

Julius Eduard Hitzig (født 6. februar 1838 i Berlin, død 20. august 1907 i Skt Blasien, Baden) var en tysk nervelæge, søn af Friedrich Hitzig.

Hitzig studerede i Berlin og Würzburg, tog doktorgraden i Berlin 1862 (De ureæ origine) og var en tid privatdocent dér, indtil han 1875 udnævntes til ordinær professor i Zürich og direktør for sindssygeanstalten der.

Han forflyttedes 1879 til anstalten Nietleben ved Halle og overtog et ordinært professorat ved denne bys universitet. 1885 blev han direktør for universitetets nerve- og sindssygeklinik sammesteds. 

Han skrev særdeles mange afhandlinger, der samledes i Physiologiske und klinische Untersuchungen über das Gehirn (2 bind 1904).

Kilder 

 

Neurologer
Psykiatere fra Tyskland
Personer fra Berlin
Tyskere i 1800-tallet
Tyskere i 1900-tallet
Ardal Powell

Ardal Powell (født 1958) er en specialist inden for den historiske tværfløjte.

Powell har en MA-grad i engelsk fra 1989 og en Ph.d.-grad i musik fra 2004. Begge grader fra University of Cambridge. Han studerede barokfløjte ved Det kongelige musikkonservatorium i Haag.

Han har speciale i studiet af barokfløjten og den klassiske fløjte samt den effekt sammenhængen mellem konstruktion, spilleteknik, udførelse og repertoire har på samfundet.

Han har skrevet flere bøger om fløjtens historie og fløjtespil og har for dette modtaget flere priser.

I 1984 var han med til at grundlægge Folkers & Powell.

Referencer

Eksterne henvisninger 
 Publikationer  – liste over publikationer af Ardal Powell
 FluteHistory.com  – en omfattende fløjtehistorie skrevet af Powell

Fløjtenister fra Storbritannien
Bucolica

Boculica eller Ecolage er det første af tre hovedværker af den romerske digter Vergil. Værket består af 10 hyrdedigte, som tager udgangspunkt i Theokrits Idyller.

Latinsk litteratur
Digtsamlinger
Syrinx (mytologi)

Syrinx (græsk Συριγξ) var i græsk mytologi en nymfe og en af støttespillerne til Artemis, og kendt for sin dydighed.

[[Fil:Jean-François de Troy - Pan and Syrinx.jpg|left|thumb|Pan og Syrinxaf Jean-François de Troy]]
Da Syrinx blev forfulgt af en amorøs Pan, en græsk gud, løb hun til elvebredden af Ladon i Arkadien og tryglede om støtte fra elvens nymfer. Som svar på bønnen blev hun omformet til hule siv, som giver en hulkende lyd fra sig, når gudens frustrerede pust blæser gennem dem. Pan tog flere rør fra planten og lavede sin første panfløjte, som derfor også er kendt som syrinx (Ovid, Metamorphoses). Også i Theokrits digt Thyrsis optræder syrinx (panfløjte) og Pan i samme strofe.

Et kendt musikstykke for solofløjte, skrevet af Claude Debussy, hedder også Syrinx''. Navnet er derudover en betegnelse på det nedre strubehoved og fugles lydgenererende organ.

Græsk mytologi
Møbelringen Cup 2008

Møbelringen Cup 2008 var den ottende udgave af kvindehåndboldturneringen Møbelringen Cup og blev afholdt fra den 21. – 23. november 2008 i Oslo, Gjøvik og Lillestrøm i Norge. Norge vandt alle tre kampe og vandt dermed turneringen for tredje gang i træk.

Resultater

All-Star hold 
Målmand:  
Venstre fløj:   
Back: 
Back: 
Back: 
Højre fløj:  
Stregspiller:

Eksterne henvisninger 
 Om turneringen på NHFs hjemmeside 

2008
Håndbold i 2008
Møbelringen Cup 2009

Møbelringen Cup 2009 var den niende udgave af kvindehåndboldturneringen Møbelringen Cup og blev afholdt fra den 20. – 22. november 2009 i Orkanger og Trondheim i Norge. Norge vandt alle turneringens kampe og vandt dermed turneringen for fjerde gang i træk.

Resultater

Eksterne henvisninger 
 Om turneringen på NHFs hjemmeside 

2009
Håndbold i 2009
Main event

En main event er et engelsk begreb, der henviser til den vigtigste og mest prestigefyldte kamp ved en kampsportsbegivenhed eller et show, ofte en titelkamp. 

Inden for forskellige kampsport, som fx boksning, wrestling, og MMA, finder en main event sted som den sidste kamp ved et show. En main event er hovedkampen ved showet og er almindeligvis den mest prestigefyldte kamp. Det er også den kamp, som der er brugt mest tid og flest penge på at promovere. Ofte er kampen om en titel, typisk en VM-titel eller andre store prestigefyldte titler, men en main event kan også indeholde en anden særlig attraktion. I nogle tilfælde promoverer arrangørerne to eller flere main events, så tilskuerne får en følelse af, at kampene inden den sidste kamp også er store kampe. Arrangørerne kalder ofte det en "double main event" eller lidt mere sjældent en "triple main event". Når arrangørerne promoverer et show, er det ofte showets main event, som de lægger mest vægt på i reklamer og i medierne. 

Wrestling
Store Le

Store Le, Stora Le eller Lesjön,  er  en sø  i landskapet Dalsland i Sverige, som i nord også går ind i Norge og i  Värmland, hvor den går over i søen Foxen. 

I længden fra  Ed i syd gennem Nössemark og op til Töcksfors i nord, ved Foxen, er omkring 70 km. Bredden er sjældent mere end 2-3 km. på nær et sted på Foxen, hvor  den er 5 km. Arealet af Stora Le og Foxen tilsammen er 131 kvadratkilometer. Det gør Stora Le til den nittende største sø  i Sverige. Den største dybde er 99 meter og ligger syd for Västra Fågelviks kyrka i Foxen.

Søsystemet blev reguleret omkring  år 1945 og blev forhøjet til 102,1 meter over havet og har bjergrige, skovbevoksede bredder. Tilladte  variation i højden er 1 meter, og tilladte tapning er 80 kubikmeter i sekundet. I Stora Le forekommer Dalslands landskapsfisk, Hornulk.

På grænsen mellem Sverige og Norge ligger den lille ø  Trollön (Trolløya på norsk). 

Dalsland
Värmland
Søer i Sverige
Søer i Viken
Møbelringen Cup 2010

Møbelringen Cup 2010 var den 10. udgave af kvindehåndboldturneringen Møbelringen Cup og afholdtes fra den 26. – 28. november 2010 i Tromsø og Bodø i Norge. Den forsvarende mester var Norge, der havde vundet de seneste fire udgaver af turneringen. Norge vandt alle turneringens kampe og vandt dermed turneringen for femte gang i træk.

Resultater

Allstarhold 
 Målmand: Kari Aalvik Grimsbø (Norge)
 Højrefløj: Nora Mørk (Norge)
 Bagspiller: Tonje Larsen (Norge)
 Bagspiller: Gro Hammerseng (Norge)
 Bagspiller: Andrea Lekic (Serbien)
 Venstrefløj: Ann Grete Nørgaard (Danmark)
 Stregspiller: Heidi Løke (Norge)

Topscorere 
1. Hrafnhildur Skuladottir (Island): 16 mål 
1. Sanja Damnjanovic (Serben): 16 mål 
3. Ann Grete Nørgaard (Danmark): 15 mål

Eksterne henvisninger 
 Resultater

2010
Håndbold i 2010
Dedê

Leonardo de Deus Santos (normalt bare kendt som Dedê) (født 18. april 1978 i Belo Horizonte, Brasilien) er en brasiliansk tidligere fodboldspiller (wingback). I løbet af sin karriere repræsenterede han Atlético Mineiro i hjemlandet samt Borussia Dortmund i Tyskland i hele 13 år. Han er storebror til Cacá, en anden brasiliansk fodboldspiller, der blandt andet har spillet i Danmark for AaB og OB.

Dedê hjalp i 2002 Dortmund til det tyske mesterskab.

Landshold 
Dedê spillede i sin tid som landsholdsspiller (2004) at spille en enkelt kamp for Brasiliens landshold, som faldt i april 2004 i en venskabskamp mod Ungarn.

Titler 
Bundesligaen
 2002 med Borussia Dortmund

Eksterne henvisninger 

Fodboldspillere fra Brasilien
Fodboldspillere fra Atletico Mineiro
Fodboldspillere fra Borussia Dortmund
Personer fra Belo Horizonte
Producent (økonomi)

En producent er den ansvarlige for produktionen i en fremstillingsvirksomhed. Denne er defineret som en juridisk enhed, men kan udgøres af flere fysiske personer. Producentansvarlige i virksomheder, der har en postadresse i Danmark, er registrerede med et dansk CVR nummer i Det Centrale Virksomheds Register.

For brancher, der er underkastet særlige regler eller direktiver fra EU, kan der være skærpede krav til producenten, f.eks. om bortskaffelse af affald eller udledning af spildevand. F.eks. skal producenter indenfor elektronik og som bortskaffer biler til skrot registreres i DPA (Dansk producentansvar system)

Noter 

Mikroøkonomi
Mesterholdenes Europa Cup i håndbold 1988-89 (kvinder)

Mesterholdenes Europa Cup i håndbold 1988-89 for kvinder var den 29. udgave af Mesterholdenes Europa Cup i håndbold for kvinder. Turneringen havde deltagelse af 22 hold, som var blevet nationale mestre sæsonen forinden, og blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af Hypobank Südstadt fra Østrig, som i finalen over to kampe besejrede de seneste fire sæsoners vindere, Spartak Kijev fra Sovjetunionen, med 37-33. Det var første gang i turneringens historie, at et østrigsk hold vandt titlen, og det var tredje sæson i træk, at de to hold mødtes i finalen. Hypobank Südstadt blev samtidig de første vesteuropæsike vindere af turneringen siden sæsonen 1964-65, hvor danske HG sejrede.

Resultater

1/16-finaler

Ottendedelsfinaler

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1989

Noter 

1988-89 (kvinder)
Håndbold i 1988
Håndbold i 1989
Kvindehåndbold
Friedrich Hitzig

Georg Heinrich Friedrich Hitzig (8. april 1811 i Berlin – 11. oktober 1881 sammesteds) var en tysk arkitekt, søn af Julius Eduard Hitzig, far til Eduard Hitzig. 

Han modtog sin uddannelse i Berlin under K.F. Schinkels vejledning og fortsatte med talent i sin mesters spor, men nærmede sig dog senere mere og mere til den italienske renæssance. Efter lange rejser bosatte han sig i Berlin, hvor han skabte den for Tiergarten-kvarteret karakteristiske, fornemme villatype. 

Blandt hans større bygninger kan nævnes Rigsbanken og Børsen (1859-63), i noget antikiserende italiensk renæssance. Desuden har han indrettet »Ruhmeshal-le« i Tøjhuset. Hitzig, »den sidste Hellener«, blev hædret på mange måder og var bl.a. præsident for Kunstakademiet. Hans værker er udgivne under titlen: Sammlung ausgeführter Bauwerke (Berlin 1859—67).

Kilder 

 

Arkitekter fra Tyskland
Personer fra Berlin
Klassicistiske arkitekter
Historicistiske arkitekter
Salmonsens
Wildcard

Et wildcard er en invitation inden for sport, hvor personer eller hold, der ikke har kvalificeret sig til en turnering, alligevel kan komme med i turneringen. Denne afgørelse foretages typisk af arrangøren.

Uddelingen af wildcards kan enten ske, fordi nogen har meldt afbud til en turnering. Dette er f.eks. sket i håndboldens Champions League. Eller også kan man have besluttet at en vis andel af deltagerne i en turnering findes ved hjælp af wildcards. Dette er f.eks. tilfældet i VM i speedway.

Navnet "wildcard" stammer fra kortspil, hvor visse kort (ofte jokere) i nogle spil kan have valgfri værdi.

Sport
Flávio Conceição

Flávio da Conceição (eller bare Flávio Conceição) (født 13. juni 1974 i Santa Maria da Serra, Brasilien) er en tidligere brasiliansk fodboldspiller, der spillede som midtbanespiller. Han var på klubplan primært tilknyttet Palmeiras i hjemlandet og de spanske traditionsklubber Deportivo La Coruña og Real Madrid. Han havde også kortere ophold i Rio Branco-SP, Borussia Dortmund, Galatasaray og Panathinaikos.

Med både Deportivo og Real Madrid var Conceição med til at vinde det spanske mesterskab. Hos Real blev det også til triumf i Champions League, Super Cup og Intercontinental Cup.

Conceição spillede i årene mellem 1995 og 2000 45 kampe for Brasiliens landshold, hvori han scorede fire mål. Han deltog ved Copa América i 1997 og 1999, og var ved begge lejligheder med til at sikre brasilianerne titlen. Desuden var han med ved både Confederations Cup 1997 og Confederations Cup 1999, samt ved OL i 1996 i Atlanta.

Titler 
Campeonato Brasileiro Série A
 1993 og 1994 med Palmeiras

La Liga
 2000 med Deportivo La Coruña 2001 og 2003 med Real Madrid

Supercopa de España
 2001 med Real Madrid

UEFA Champions League
 2002 med Real Madrid

UEFA Super Cup
 2002 med Real Madrid

Intercontinental Cup
 2002 med Real Madrid

Tyrkiets Pokalturnering
 2005 med Galatasaray

Copa América
 1997 og 1999 med Brasilien

Referencer

Eksterne henvisninger 
 

Fodboldspillere fra Brasilien
Fodboldspillere fra Palmeiras
Fodboldspillere fra Deportivo La Coruña
Fodboldspillere fra Real Madrid CF
Fodboldspillere fra Borussia Dortmund
Fodboldspillere fra Galatasaray SK
Fodboldspillere fra Panathinaikos
Arrangør

En arrangør er en person, en forening eller en organisation, der er ansvarlig for, at en begivenhed foregår som den skal, blandt andet organisatorisk og sikkerhedsmæssigt. Udtrykket kan blandt andet bruges inden for sport og koncerter.

Se også 

Kultur
Politik
Erhvervsliv
Caroline Drasbæk

Caroline Drasbæk (født 26. september 1974) er en dansk skuespillerinde.

Drasbæk er datter af designer Søs Drasbæk.

Filmografi 
 Pizza King (1999)

Tv-serier 
 TAXA (1997-1999)
 Pyrus i alletiders eventyr (2000)
 Skjulte spor (2003)
 Lulu & Leon (2009)

Eksterne henvisninger 
 

Skuespillere fra Danmark
David Haye

Denne artikel handler om bokseren, for fodboldspilleren, se David Hay

David Deron Haye (født 13. oktober 1980) er en britisk professionel bokser, der er i en periode var anerkendt af WBA som verdensmester i sværvægt. Den 7. november 2009 slog han titelholderen Nikolaj Valuev på point i en titelkamp i Nürnberg i Tyskland og vandt dermed WBA-titlen fra Valuev. Haye tabte WBA-titlen den 2. juli 2011 til IBF- og WBO-mesteren Wladimir Klitschko på point.

Efter nederlaget til Klitschsko har Haye i 2012 bokset en enkelt kamp mod englænderen Dereck Chisora om de ledige bælter som "international" og "inter-continental" mester i forbundene WBO respektive WBA. Haye vandt på point over Chisora. Chisora var på tidspunktet for kampens afvikling suspenderet af det britiske bokseforbund BBBoC og måtte bokse på en licens fra Luxembourg.

Han er tidligere mester i cruiservægt og havde WBA-,WBC-, WBO- og The Ring-magazine cruiservægttitler. Han forsvarede cruiservægt-titlen én gang mens han var titelholder 2007-08, tilsvarende i titelperioden indenfor WBA og WBC i samme periode. I WBO var han kun titelholder i 2008. Han valgte at fragive sig disse titler for at følge sine ambitioner i sværvægtsklassen.

Den 13. november 2010 besejrede han Audley Harrison med 1 minut og 20 sekunder tilbage i 3. omgang på TKO.

Haye er 191 cm høj, vejer omkring 100 kilo og er veganer. Han havde pr. 17. november 2010 en statistik med to nederlag og 26 sejre (26-2), hvoraf 24 sejre er på knockout.

Referencer 

Boksere fra England
Personer fra London
Veganere
Lasse Baunkilde

Lasse Baunkilde (født 22. juni 1983 i København) er en dansk skuespiller og musiker.

Filmografi
 Ørnens øje (1997)
 Kærlighed ved første hik (1999)
 Min søsters børn (2001)

Tv-serier 
 Brødrene Mortensens Jul (1998,2002)
 Rejseholdet (2000-2003)
 Krøniken (2003-2006)
 2900 Happiness (2007)

Eksterne henvisninger 
 

Skuespillere fra Danmark
Personer fra København
Tholin

Tholin eller tholiner (fra oldgræsk tholós "uklar") er en blanding af heteropolymere organiske nitrogenforbindelser, der ikke dannes naturligt på Jorden, men som findes i stor mængde i solsystemets ydre på overfladen af måner, som f.eks. Saturn-månen Titan, på dværgplaneter som f.eks. Sedna, samt på kometer. Tholin giver overfladen en rød farve og atmosfærisk uklarhed.

Tholiner antages at give Plutos atmosfære et blåt skær. Charon (en af Plutos måner) indfanger methan undsluppet fra Pluto og danner "den røde plet".

Tholiner er også fundet på den interstellare astroide Oumuamua.

Referencer og eksterne links 

Organisk kemi
Kvælstofforbindelser
Liv i rummet
Manny Pacquiao

Emmanuel Dapidran Pacquiao (udtales /ˈpækjaʊ/, /pa'kjaw/ på cebuano og tagalog; født 17. december 1978), kendt som Manny Pacquiao og "Pacman", er en filippinsk professionel bokser. Han har vundet 10 VM-bælter i otte forskellige vægtklasser (fluevægt, super-bantamvægt, fjervægt, super-fjervægt, letvægt, letweltervægt, weltervægt og letmellemvægt. Han er den første bokser til at vinde det såkaldte linealmesterskab i fire forskellige vægtklasser.

Manny Pacquiao mistede sin sidste VM-titel, da han den 6. juni 2012 tabte på point til Timothy Bradley i en VM-kamp om WBO-version af weltervægt-titlen. I december 2012 blev Pacquiao stoppet af Juan Manuel Márquez, men Pacquiao opnåede succesfuldt comeback, da han den 23. november 2013 besejrede Brandon Ríos. 

Manny Pacquiao blev ved valget til Philipinernes senat i 2010 valgt ind som medlem af Filipinernes senat og blev ved valget i 2013 valgt uden modkandidat i valgkredsen.

I september 2021 annoncerede Manny Pacquiao sit kandidatur til præsidentvalget i 2022.

Eksterne henvisninger 

 
 

Boksere fra Filippinerne
Bøllingtid

I Bøllingtid og Ældre dryas fra ca. 12.800 – 11.800 f.Kr. var Danmark stadig dækket af tundra, nu med spredte krat og mindre træer hist og her som Dun-birk og Almindelig Røn. Denne vegetation kaldes parktundra. Rensdyret var det det dominerende, men rovdyr som jærv og los dukkede op. Den er opkaldt efter aflejringer i Bølling Sø. Igennem hele perioden var Østersø-bassinet opfyldt af den Baltiske issø.

Tundrajægerkulturen Hamburgkultur (ca. 13.500 – 11.500 f.Kr.) var i Danmark repræsenteret ved jagtbopladser: en ved Jels Oversø (kun brugt i kortere tid, måske nogle uger), to ved Slotseng, alle i Sønderjylland samt en ved Sølbjerg på Lolland.

Sidst i perioden faldt temperaturen en smule, og denne (del)periode regnes ofte som en selvstændig periode kaldet Ældre Dryas, og hermed indledtes Jægerstenalderen.

Se også 
 Danmarks forhistorie, Stenalder
 Tundra

Tidsnavigation:

Eksterne henvisninger 
 Kjersgårds Danmarkshistorie, Afsnit 1 – Landet fødes
 Berit Valentin Eriksen: "Reconsidering the geochronological framework of Lateglacial hunter-gatherer colonization of southern Scandinavia". i: Jutland Archaeological Society Publications nr 39, 2002, s. 25ff
 Inger Kathrine Seierstad: "Annual layer counting in the Bølling-Allerød and Younger Dryas sections of the GRIP ice core using deconvoluted isotope data, dust and chemical data" (University of Copenhagen 2005) 

Kronozoner
Stenalder
Danmarks forhistorie
Weichsel-istiden